Josefine Preuß

D **Josefine Preuß** (* 13. Januar 1986 z Zehdenick) isch e dytschi Schauspiileri un Sinchronsprächeri.

## Lääbe
D Josefine Preuß isch z Potsdam mit ere eltere Schweschter as Dochter vun eme Bolizeidiräkter un ere Gschichtslehreri ufgwachse. Si isch bis zue dr zehnte Klass uf s Helmholtz-Gymnasium z Potsdam gange.

As e Chind het d Preuß in dr Potsdamer Theatergruppe *Taifun* un e baar Chinderhauptrollen am Hans Otto Theater gspiilt. Vu 2000 bis 2003 isch si in dr Chinderserie *Schloss Einstein*, wu im KI.KA uusgstrahlt wird, as intrigant-zickigi *Anna Reichenbach* z säne gsii. Ihri Figur het si zuen ere wichtige Roll entwicklet un het si populär gmacht. Im Februar 2006 isch fir fir e baar Folge retuurchuu. Speter sin verschideni chlaineri (unter anderem in *Inspektor Rolle*), aber au greßeri (*Jargo*) Rolle chuu. Anne 2004 het si d Moderation vum Kinderkanal-Schurnal *Quergelesen* ibernuu, wu si din Biecher fir Chinder un Jugedligi vorgstellt het. Im nämlige Johr het si d Roll vu dr *Nessie* im ProSieben-Spiilfilm *Klassenfahrt&nbsp;– Geknutscht wird immer* gspiilt.

Anne 2005 het si d *Sophie* in dr ProSieben-Teeniekumedi *Schüleraustausch&nbsp;– Die Französinnen kommen* gspiilt. D Preuß isch uf do privat Schauspiilschuel „Die Etage“ z Berlin gange, het die im letschte Semeschter abbrochen un het derno dr Film *Küss mich, Genosse!* drillt, wu si d *Alexandra* din gspiilt het. Im Spotjohr 2005 isch si z Berlin fir di erscht Stapfle vu dr ARD-Voroobeserie *Türkisch für Anfänger* vor dr Kamera gstande. Noch em Abschluss vu dr zwoote Stapfle vu *Türkisch für Anfänger* het si z Prag in *Dornröschen – Ab durch die Hecke*, ere Episod us dr ProSieben-Märchenstunde d Haupteroll gspiilt. Anne 2007 het si d Hauptrioll im aaspruchsvolle Churzfilm *Stühle im Schnee* gspiilt. Dä handlet vun ere Chindsvergwaltigung un verzellt d Gschicht vu dr Flucht vu me junge Maidli in d Wält vu dr Fantasy go dr Realitet vu ihre Entfierig un Vergwaltigung z vertrinne. Wäge dr drastische Darstellig het dr Film vu dr FSK kai Altersfreigob iberchuu.

Im Summer 2008 isch d Preuß fir anderi Folge vu dr Serie *Türkisch für Anfänger* vor dr Kamera gstande. Vu Aafangs April bis Aafangs Juni 2011 isch si mit ihre Seriekollege fir dr *Türkisch-für-Anfänger*-Kinofilm, vor dr Kamera gstande, unter anderem z Berlin, z München un z Thailand,.

Näbe ihre Arbet fir Film un Färnseh het d Josefine Preuß au ne Huffe Herbuechprouktione ihni Stimm glehnt, dodrunter em Jugedherbuech *Siebenmeter für die Liebe* vu dr Dora Heldt, wu im Friehjohgr 2011 im Jumbo-Verlag uusechuu isch. Am 25.&nbsp;Oktober 2012 isch dr Animationsfilm *Hotel Transsilvanien* in d Kino chuu, wu d Josefine Preuß näb em Elyas M’Barek aire vu dr Hauptrollen ihri Stimm glehnt het. Im Dreidailer *Das Adlon. Eine Familiensaga*, wu im Jänner 2013 im ZDF uusgstrahlt woren isch, het d Preuß d *Sonja Schadt* gspiilt.

Anne 2013 isch si im Fantasyfilm *Rubinrot* (in dr Näberoll vu dr *Lucy Montrose*) un im Horrorfilm *Lost Place* in dr Kinos z säne gsii. Im Jänner 2014 het d Preuß im ZDF-Zweedailer *Die Pilgerin* – ere Verfilmig vum glychnamige Roman vum Autorebaar Iny Lorentz – di jung Frau *Tilla Willinger* gspiilt, wu im 14. Johrhundert as Mann verchlaidet s Härz vu ihrem verstorbene Vater vun ere Rychsstadt an dr Donau uf em Jakobswäg uf Santiago de Compostela bringt.

D Josefine Preuß läbt z Berlin.

## Filmografy
### Kinofilm
* 2004: Jargo
* 2005: Afterhour (Churzfilm)
* 2007: Stühle im Schnee (Churzfilm)
* 2011: Rubbeldiekatz
* 2012: Türkisch für Anfänger
* 2012: Hotel Transsilvanien (Sinchronroll)
* 2013: Rubinrot
* 2013: Epic – Verborgenes Königreich (Sinchronroll)
* 2013: Lost Place
* 2014: Irre sind Männlich
* 2014: Saphirblau
* 2016: Zoomania (Sinchronroll)
* 2016: Smaragdgrün
* 2017: Vorwärts immer!
* 2018: Verpiss dich, Schneewittchen
* 2019: Klaus (Sinchronroll)

### Färnsehfilm

* 2004: Inspektor Rolle: Herz in Not
* 2004: Das Mörderspiel – Die Blumen des Bösen
* 2004: Klassenfahrt – Geknutscht wird immer
* 2005: Schüleraustausch – Die Französinnen kommen
* 2006: Küss mich, Genosse!
* 2007: Die Märchenstunde – Dornröschen
* 2007: Zwerg Nase
* 2008: Eine wie keiner
* 2009: Die Märchenstunde – Der verflixte Flaschengeist
* 2009: Der Stinkstiefel
* 2009: Richterin ohne Robe
* 2010: Lotta & die alten Eisen
* 2011: Im besten Alter
* 2011: Bermuda-Dreieck Nordsee
* 2011: Beate Uhse – Das Recht auf Liebe
* 2012: Lotta & die großen Erwartungen
* 2013: Das Adlon. Eine Familiensaga (3 Dail)
* 2013: Lotta & die frohe Zukunft
* 2014: Die Pilgerin (2 Dail)
* 2014: Die Hebamme 
* 2014: Alles muss raus – Eine Familie rechnet ab (2 Dail)
* 2015: Lotta & das ewige Warum
* 2015: Nord Nord Mord: Clüvers Geheimnis
* 2016: Die Hebamme 2
* 2016: Lotta & der dicke Brocken
* 2016: Das Sacher
* 2017: Lotta & der Ernst des Lebens
* 2017: Der 7. Tag
* 2017: Keine zweite Chance (2 Dail)
* 2018: Schattengrund – Ein Harz-Thriller
* 2019: Lotta & der schöne Schein
* 2019: Lotta & der Mittelpunkt der Welt
* 2019: Dein Leben gehört mir
* 2019: Todesfrist – Nemez und Sneijder ermitteln


### Färnsehserie

* 1998: ORB-Club
* 2000–2003, 2006: Schloss Einstein (Stapfle 3–7, 8, 168 Folge)
* 2002: Pengo! Steinzeit
* 2004: Sabine (Folg 1x02 *Kurzer Prozess*)
* 2004–2007: quergelesen
* 2005: Abschnitt 40 (fimf Folge)
* 2005: Im Namen des Gesetzes (Folg 15x08 *Panik*)
* 2005–2008: Türkisch für Anfänger (Stapfle 1–3, 52 Folge)
* 2005: In aller Freundschaft (Folg 8x16 *Eine Flamme im Wind*)
* 2005: SOKO Leipzig – Reinen Herzens
* 2006: SOKO Köln – Tod im Kaufhaus
* 2006: SOKO Rhein-Main – Schatten der Vergangenheit
* 2007: Beutolomäus und die Prinzessin
* 2007: Ein Fall für zwei (Folg 27x06 *Mord im Museum*)
* 2007: Dell & Richthoven (Folg 1x02 *Der süße Klang der Lüge*)
* 2007: Das Duo (Folg 1x16 *Echte Kerle*)
* 2007: Kommissar Stolberg&nbsp; (Folg 2x05 *Eisprinzessin*)
* 2009: Tatort – Vermisst
* 2009: Küstenwache (Folg 13x07 *Russisches Roulette*)
* 2010: Familie Dr. Kleist (Folg 4x05 *Kopfzerbrechen*)
* 2010: Danni Lowinski (Folg 1x07 *Arm dran*)
* 2010: Der Staatsanwalt (Folg 4x03 *Tod eines Schülers*)
* 2010: Tatort – Die Unmöglichkeit, sich den Tod vorzustellen
* 2011: Doctor’s Diary (Folg 3x05 *Autsch! Sturz von der Karriereleiter*)
* 2014: Tatort – Türkischer Honig
* 2017:[Schuld nach Ferdinand von Schirach: (Folg 2x03 *Das Cello*)
* 2018: Nix Festes (4 Folge)

### Musikvideo
* 2011: *Leuchtfeuer* von EMMA6

### Theater
* 1997: *La finta semplice*, Hans Otto Theater Potsdam
* 1999–2000: *Damen der Gesellschaft*, Hans Otto Theater Potsdam

## Herbiecher
* *Beutolomäus und die Prinzessin* (Herspiil zue dr Serie)
* *Clementine* (Sara Pennypacker)
* *Clementine schreibt einen Brief* (Sara Pennypacker)
* *Das Blut der Lilie* (Jennifer Donnelly), Der Audio Verlag (DAV), Berlin, 2011, ISBN 978-3-86231-059-3 (6 CD, 448 Min.)
* *Das große Hamstermassaker* (Katie Davies)
* *Die Auswahl – Cassia und Ky* (Ally Condie)
* *Die Flucht – Cassia und Ky* (Ally Condie)
* *Frosch oder Traumprinz* (Hermien Stellmacher)
* *Für jede Lösung ein Problem* (Kerstin Gier)
* *Ghostgirl* (Tonya Hurley)
* *Grimms Märchen* (Brüder Grimm) (Der Wolf und die sieben jungen Geißlein, Die Gänsemagd, Das Mädchen ohne Hände, Die sieben Raben)
* *Harriet – Spionage aller Art* (Louise Fitzhugh)
* *Happy Family* (David Safier)
* *Ich schreib dir morgen wieder* (Cecelia Ahern)
* *Julie und Schneewittchen – Schlimmer geht’s immer* (Franca Düwel)
* *Küss den Wolf. Rotkäppchens zauberhafte Lovestory* (Gabriella Engelmann)
* *Maxi und Mo&nbsp;– Liebe und Co* (Dagmar Geisler)
* *Philippa und die Traumfee* (Liz Kessler)
* *Pippi Langstrumpf* (Astrid Lindgren)
* *Pippi Langstrumpf geht an Bord* (Astrid Lindgren)
* *Pippi in Taka-Tuka-Land* (Astrid Lindgren)
* *Rain - das tödliche Element* (Virgina Bergin)
* *Rubinrot: Liebe geht durch alle Zeiten* (Kerstin Gier)
* *Saphirblau: Liebe geht durch alle Zeiten* (Kerstin Gier)
* *Sehen wir uns morgen??* (Alice Kuipers)
* *Siebenmeter für die Liebe* (Dora Heldt)
* *Smaragdgrün: Liebe geht durch alle Zeiten* (Kerstin Gier)
* *Türkisch für Anfänger* (Herspiil zum Film)
* *Vorhang auf für Clementine* (Sara Pennypacker)
* *Zoomania*, Hörverlag

## Nominierigen un Uuszaichnige
* 2005: Dytsche Färnsehpryys, Ferderpryys Noowuchsdarsteller fir *Abschnitt 40*
* 2005: Nominiert fir dr Undine Award, Kategory *beste jugendliche Schauspielerin in einem Fernsehfilm* fir *Klassenfahrt – Geknutscht wird immer*
* 2006: Dytsche Färnsehpryys, *Beste Serie/Beste Schauspieler Serie* fir *Türkisch für Anfänger*, zäme mit dr Anna Stieblich, em Adnan Maral, em Elyas M’Barek, dr Pegah Ferydoni, em Emil Reinke un em Axel Schreiber
* 2006: Nominiert as beschti Darstelleri in ere Comedy-Serie bim 46. Festival de Télévision de Monte-Carlo fir d Sitcom *Türkisch für Anfänger*
* 2007: Nominiert fir dr Dytsch Comedypryys as beschti Schauspiileri
* 2007: Adolf-Grimme-Pryys in dr Kategory *Unterhaltung* stellverdrättend fir s Darstellerteam in *Türkisch für Anfänger*
* 2012: Bambi in dr Kategory *Film National* fir *Türkisch für Anfänger*
* 2014: Nominiert fir di Guldi Kamera as beschti Schauspiileri National fir *Das Adlon*
* 2014: Sprächerpryys vum Trickfilmfestival Stuegert
* 2014: Bambi in dr Kategory *Schauspielerin national* fir *Die Hebamme*

## Weblink

* 
* 
* d Josefine Preuß bi ihre Agäntur Carola Studlar
* 

## Fueßnote